### Beslutning

Fremsendes Magistratsafdelingen for Teknik og Miljø med bemærkning, at byrådet i sit møde den 7. oktober 2020 bemyndiger rådmanden til at foretage forlængelse jf. beslutningsforslaget.

**Beslutningsforslag fra SF**

SF foreslår at Aarhus Byråd forlænger perioden for sommergågaderne Graven, [adresse] og [adresse] i lyset af Corona-krisen. Nuværende periode udløber 19. oktober 2020.

Det vil give cafeer, restauranter og forretninger fortsat plads til udendørsservering og handel. Det vil samtidig nedsætte farten for gennemgående trafik, og dermed gøre det mere attraktivt at handle og spise i de berørte gader for byens handlende.

I de pågældende gader er det typisk mindre spisesteder og forretninger, der i denne tid er særligt pressede på plads og omsætning med afstands- og maskekrav.

Det vil være omkostningsneutralt for kommunen, og samtidig gøre en stor forskel for de små erhvervsdrivende og byens borgere i denne svære tid.

SF har forhørt sig hos Vestergadeforeningen og Gadeforeningen for [adresse], der begge er meget positive overfor en forlængelse. Kommunen skal i forbindelse med en forlængelse samarbejde med de relevante gadeforeninger og aktører om eventuelle løsninger og tiltag.

SF foreslår at perioden udvides til året ud i 2020.

### Sagens forløb

07-10-2020 Aarhus Byråd
Fremsendes Magistratsafdelingen for Teknik og Miljø med bemærkning, at byrådet i sit møde den 7. oktober 2020 bemyndiger rådmanden til at foretage forlængelse jf. beslutningsforslaget.